***26.04.2023 г.***

**Наказателно дело от общ характер №283/2023 г.- 10:30 часа**

С присъда от 26.04.2023 година, по НОХД №283/2023 година, състав на Плевенски окръжен съд **ПРИЗНАВА** подсъдимия **А.М.Н.** от село Еница, обл. Плевен, за **ВИНОВЕН** в това, че

На 04.05.2022 година, в село Еница обещал подкуп в размер на 400-500 лева на две длъжностни лица - полицаи от „Охранителна полиция“, за да не съставят акт и да не докладват за това, че трето лице (с което обвиняемият съжителствал без брак) управлява лек автомобил нерегистрирано по надлежния ред и без табели с регистрационен номер, поради което и на основание **чл.304а, пр.2, вр. чл. 304, ал.1 от НК вр. чл.58, ал.4, вр. чл.55, ал.1, т.2, б.“б“ от НК**  го осъжда на **ПРОБАЦИЯ** със следните пробационни мерки

* Задължителна регистрация по настоящ адрес за срок от две години, с периодичност два пъти седмично;
* Задължителни срещи с пробационен служител за срок от две години,

като на основание чл.55, ал.3 от НК **НЕ НАЛАГА** кумулативно предвиденото по.леко наказание „**ГЛОБА**“.

 **ПРИСЪДАТА** подлежи на жалба и протест пред Апелативен съд – гр. Велико Търново в 15-дневен срок от днес.

**Връзки с обществеността 26 април 2023 г.**

**e-mail:** **os\_press@abv.bg**